Når er det best å reise til Tyskland?
Tyskland er et land du kan reise til året rundt og det er alltid mye å finne på. Ønsker du å oppleve storbyen Berlin, kan du virkelig nyte oppholdet over en langhelg om våren eller om høsten. Da er det behagelig temperaturer, og du kan vandre gatelangs og oppleve alle de spennende butikkene, barene og utestedene. I tillegg er det så mange severdigheter å titte innom. Dersom du ikke har været på din side vil du uansett kose deg. Om sommeren er det populært å dra til Sylt. Dette er en øy som ligger i nærheten av Danmark. Du kan også oppleve fantastiske julemarkeder i mange av Tysklands storbyer i desember. Her kan du kjøpe håndlagde produkter, julegløgg og høre julesanger. I tillegg er det spesielt populært å besøke München under Oktoberfest. Dette er en stor ølfestival der man kler seg i tradisjonelle kostymer. Det er verdt å merke seg at prisene for både flybilletter og hotell stiger under Oktoberfesten i München, så du bør planlegge i god tid dersom du ønsker å besøke byen da. I tillegg er det karneval en gang i året, som spesielt feires i byer som Köln. Karnevalet er en tradisjonell folkefest der man kler seg ut i morsomme kostymer, og feires som regel i slutten av februar til begynnelsen av mars.